Diari Oficial de la Generalitat Valenciana


Sumari del DOGV 1643, del 16-10-1991 (1991/822902)

RESOLUCIÓ de 2 de setembre de 1991, del Director General d'Ordenació i Innovació Educativa, per la qual es desplega l'Ordre d'1 de setembre de 1984i es regula el procediment per a l'exempció de l'assignatura de Valencià dels alumnes dels nivells no obligatoris resi dents en poblacions de predomini lingüístic castellà.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1643

Data del DOGV
:   16-10-1991

Secció del DOGV
:   ALTRES DISPOSICIONS

Número del document
:   1991/822902


Data del document
:   02-09-1991

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 2 de setembre de 1991, del Director General d'Ordenació i Innovació Educativa, per la qual es desplega l'Ordre d'1 de setembre de 1984 i es regula el procediment per a l'exempció de l'assignatura de Valencià dels alumnes dels nivells no obligatoris residents en poblacions de predomini lingüístic castellà.  
L'Ordre d?1 de setembre de 1984, que desplega el Decret 79/1984 sobre aplicació de la Llei 4/1983, d'Us i Ensenyament del Valencià, regula el procediment d'exempció de l?obligació de l'assignatura de Valencià com a matèria d'ensenyament.  
Atés que cal accelerar els tràmits administratius de les sol·licituds d'exempció dels alumnes dels nivells no obligatoris residents en poblacions de predomini lingüístic castellà, i completar la regulació que, amb caràcter general, estableix l?Ordre d?1 de setembre de 1984, en virtut de la facultat establerta en la disposició final primera de l?ordre esmentada, resolc:  
Primer  
Els alumnes residents a les poblacions que figuren al títol cinqué de la Llei 4/1983, de predomini lingüístic castellà, i que assistesquen a centres d'aquests territoris, podran obtenir l?exempció de l'avaluació de l'aprenentatge del Valencià, en els nivells no obligatoris, quan així ho sol·liciten en formalitzar-ne la inscripció o la matrícula de cada curs escolar.  
Segon  
La sol·licitud l'adreçaran a la secretaria del centre on estiga matriculat l'alumne, mitjançant una instància, abans dels deu dies següents al començament del curs escolar.  
La documentació que caldrà adjuntar necessàriament a la sol·licitud serà la. següent:  
- declaració responsable, signada pel pare o tutor, que acredite la residència de l'alumne,  
- fotocòpia confrontada de l?expedient acadèmic de l'alumne.  
Tercer  
La direcció del centre trametrà a la Direcció General d'Ordenació i Innovació Educativa, en els tres dies següents a la finalització del termini de presentació de les sol·licituds, totes les instàncies presentades.  
Quart  
La resolució de cada sol·licitud d'exempció serà notificada directament a l?interessat i també se'n trametrà una còpia a la secretaria del centre on l'alumne s'ha matriculat.  
Cinquè  
Al llibre d'escolarització o a l'expedient acadèmic de l'alumne es farà constar l'exempció d'avaluació de l'assignatura de Valencià.  
València, 2 de setembre de 1991. - El Director General d'Ordenació i Innovació Educativa: Baltasar Vives i Moncho.